আর্সেনাল প্রশিক্ষণ কেন্দ্র
১৯৯৮ সালের ফেব্রুয়ারিতে হার্টমেয়ার বরো কাউন্সিল লন্ডন কলোনির একটি স্থানীয় স্কুলের নিকটবর্তী গ্রীনফিল্ড এর জমিতে আর্সেনালের প্রশিক্ষণ কেন্দ্র তৈরীর অণুমতি দেয়। এটি আবার ক্লাবের সাবেক প্রশিক্ষণ কেন্দ্র শেনলি স্পোর্টস গ্রাউন্ডস এর নিকটে অবস্থিত, যেটি বর্তমানে ওয়াটফোর্ড ফুটবল ক্লাব প্রশিক্ষণের জন্য ব্যবহার করে। ইংল্যান্ডের পরিবেশ সচিব জন প্রেসকট সবুজ বলয় রাখার শর্তে প্রকল্পটিকে অণুমোদন দেন। ১৯৯৮ এর সেপ্টেম্বরে সমগ্র পরিকল্পনা অণুমোদন পায়।
আর্সেনাল প্রশিক্ষণ কেন্দ্র
দশটি মাঠেই ভূগর্ভস্থ নিষ্কাশন ব্যবস্থা ও স্বয়ংক্রিয় পানি ছিটানোর ব্যাবস্থা আছে। এছাড়াও দুটিতে ভূগর্ভস্থ তাপ নিয়ন্ত্রণ ব্যাবস্থা আছে। এমিরেটস স্টেডিয়ামের মাঠের সাথে সামঞ্জস্য রেখে এখানকার প্রতিটি মাঠ তৈরী করা হয়েছে। মূল দল, রিজার্ভ দল এবং যুবদলের জন্য তিনটি করে মোট নয়টি মাঠ সংরক্ষিত আছে। অবশিষ্ট মাঠটি মূল দলের প্রীতি ম্যাচ ও অণুর্ধ ১৮ দলের লীগ ম্যাচের জন্য সংরক্ষিত থাকে।